
Описанието е генерирано автоматично със средна достоверност]
	РЕПУБЛИКА БЪЛГАРИЯ                                      

Министерство на образованието и науката
Регионално управление на образованието – Добрич 



 
Уважаеми граждани,  
С цел да Ви предоставим качествени услуги и да Ви бъдем полезни моля преди подаване на документи за признаване на завършен клас, степен или образование в чуждестранно училище с цел продължаване на образование или получаване на свидетелство за правоуправление на моторно превозно средство (шофьорска книжка) да имате предвид следното: 
· Запознайте се с процедурата по признаване на документи, която ще намерите на електронната страница на РУО – Добрич в рубриката „Административно обслужване“. Там ще намерите и бланките на заявленията, които трябва да попълните при подаване на документите, както и банковата сметка, по която се превеждат таксите. 
Заявленията могат да се получат и на място, както и таксата може да се плати на ПОС-терминал в РУО – Добрич. 
· Заверката Apostille е задължителна за страни, които са подписали Хагската конвенция и с които Република България няма подписани двустранни споразумения. Липсата на печат Apostille е основание да Ви бъде отказано признаване на документите. Списък на страните е наличен на електронната страница на РУО – Добрич, както и на място във фоайето на 3 етаж. 
· В случай че документите, с които разполагате, не произхождат от страна по Хагската конвенция, те трябва да са заверени от Министерството на външните работи на държавата, в която са издадени, след което да се легализират от българските дипломатически и консулски представителства в тази държава или акредитирани за нея. Липсата на тези заверки е основание да Ви бъде отказано признаване на документите. 
 
Комисията няма право да отмени изискването за наличие на посочените по-горе заверки независимо от причините те да не са налични. 
 
· Документите, с които се доказва образование е необходимо да имат текст, който казва категорично, че има завършен клас или степен. Служебна бележка или писмо не са документи за завършено образование. 
· Преводът на документите задължително се заверява от нотариус, независимо от страната, в която са издадени. Това е заверка на превода, а не на документа. 
· Чуждестранните документи, предназначени за ползване в Република България следва да бъдат преведени на български език по един от двата посочени по-долу начина: 
· От лице, определено със заповед на ръководителя на дипломатическото или консулско представителство на Република България в чужбина. 
· От физически лица, работещи индивидуално като преводачи /или към преводачески фирми/. За чуждестранен документ, преведен на български език, предназначен за ползване на територията на Република България, е необходимо подписът на преводача, положен в извършения от него превод, да бъде нотариално удостоверен от български нотариус. 
· При подаването на документите се представят и техни копия, заверени с текст „Вярно с оригинала“. 
 
Документите и копията се представят едновременно при подаването в РУО –Добрич. 
 
· Срокът за изготвяне на документите е един месец. Няма „бърза“ или „експресна“ поръчка. 
· Експертната комисия към РУО – Добрич обработва огромен брой документи и въпреки това никога не преминава едномесечния срок. 
· Същите услуги се предоставят от всяко Регионално управление на образованието, в който и да е регион, независимо за кое училище, университет или подразделение на КАТ са Ви необходими документите.  
 
Комисията се старае да разглежда и изработва документите и преди изтичане на едномесечния срок, но предвид натовареността това не винаги е възможно 
 
· Ако се нуждаете от признаване на клас от училищното образование, необходимо е да представите документи за всички завършени в чуждестранно училище класове от гимназиалния етап (осми и следващи класове). В РУО – Добрич се признават документи за класовете от VII до XII. Признаването на класовете от I до VI се осъществява в училищата и не преминава през Експертната комисия. 
· Ако имената Ви в документа за образование не съвпадат с тези в личния Ви документ, следва да представите и документ, че лицето е едно и също.  
· При подаване на документите в Центъра за административно обслужване не е възможно да се направи пълна проверка на представените от Вас документи и да Ви бъде дадено пълно разяснение дали отговарят на всички изисквания. Това е в компетентностите на Експертната комисия. 
· Предвид обема граждани и документи, с които работи РУО – Добрич, и недостатъчния човешки ресурс е трудно да получите отговори на всички въпроси, които имате, по телефона или лично. Отговор се дава на всички въпроси, постъпили по електронна поща ruo_dobrich@ruo.mon.bg
 
Моля Ви за коректност в подаваните документи, като преди това сте ги снабдили с необходимите заверки и сте им направили копия. 
 
Дейността на Експертната комисия е регламентирана в Наредба №11/ 01.09.2016 г. за оценяване на резултатите от обучението на учениците на МОН, и комисията не може да тълкува или пренебрегва нейните разпоредби. 
 
Уважаеми граждани, взаимното уважение и спазване на правилата е предпоставка Експертната комисия да си свърши качествено работата, а Вие да бъдете удовлетворени.  

